
Uznesenie Okresný súd Poprad v právnej veci navrhovateľa/manžela: A. A., nar. XX.XX.XXXX, bytom B. XXX/X, XXX XX C., proti odporkyni/manželke, ktorá návrh na rozvod manželstva nepodala: D. A. E., E. E., nar. XX.XX.XXXX, bytom D. XXX/XX, XXX XX D. F. E., v konaní o rozvod manželstva spojený s úpravou práv a povinností k mal. deťom: A. A., nar. XX.XX.XXXX a G. A., nar. XX.XX.XXXX, bytom ako matka, mal. deti zastúpené kolíznym opatrovníkom Úradom práce, sociálnych vecí a rodiny Lučenec pre toto konanie, takto rozhodol: I. Konanie z a s t a v u j e. II. Žiaden z účastníkov n e m á nárok na náhradu trov konania. III. N a r i a ď u j e vrátiť navrhovateľovi zaplatený súdny poplatok za návrh v sume 100,- eur po právoplatnosti tohto uznesenia a na vrátenie sumy 100,- eur navrhovateľovi u p r a v u j e prevádzkovateľa platobného systému Slovenská pošta, a. s., Partizánska cesta 9, Banská Bystrica, v lehote 30 dní od doručenia tohto právoplatného uznesenia. odôvodnenie: 1. Tunajšiemu súdu bol dňa 17.10.2025 doručený návrh na rozvod manželstva. 2. Dňa 19.12.2025 doručil tunajšiemu súdu navrhovateľ späťvzatie návrhu, v ktorom uviedol, že berie návrh späť v celom rozsahu z dôvodu, že medzi manželmi došlo po podaní návrhu na rozvod manželstva k zmiereniu, od novembra 2025 bývajú všetci spolu na adrese jeho trvalého pobytu. 3. Odporkyňa/manželka sa k späťvzatiu návrhu nevyjadrila. 4. Zo správy kolízneho opatrovníka vyplýva, že odporkyňa sa vrátila spolu s deťmi začiatkom novembra 2025 k manželovi do C.. 5. Podľa § 29 ods. 1 zákona č. 161/2015 Z. z. Civilný mimosporový poriadok (ďalej len „CMP“), navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. 6. Podľa § 29 ods. 3 CMP, súd konanie nezastaví, ak niektorý z účastníkov so späťvzatím návrhu z vážnych dôvodov nesúhlasí. 7. Podľa § 95 ods. 1 CMP, ak navrhovateľ vzal návrh späť, súd konanie nezastaví, ak druhý manžel so späťvzatím návrhu nesúhlasí.
8. Podľa § 95 ods. 2 CMP, súhlas druhého manžela sa nevyžaduje, kým mu návrh na rozvod manželstva nebol doručený. 9. Podľa § 2 ods. 1 CMP, na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. 10. Na základe procesného úkonu navrhovateľa, s ohľadom na skutočnosť, že nezistil dôvod, pre ktorý by nezastavil konanie v zmysle § 29 ods. 3 CMP, súd v súlade s citovanou právnou úpravou konanie zastavil. 11. Podľa § 52 CMP, žiaden z účastníkov nemá nárok na náhradu trov konania, ak tento zákon neustanovuje inak. 12. O trovách konania súd rozhodol podľa § 52 CMP. 13. Podľa § 2 ods. 1 písm. a) zákona č. 71/1992 o súdnych poplatkoch a poplatku za výpis z registra trestov (ďalej len „zákon o súdnych poplatkoch“), poplatníkom je navrhovateľ poplatkového úkonu, ak je podľa sadzobníka ustanovený poplatok z návrhu. 14. Podľa § 5 ods. 1 písm. a) zákona o súdnych poplatkoch, poplatková povinnosť vzniká podaním žaloby, návrhu, odvolania, žaloby na obnovu konania, dovolania, kasačnej sťažnosti alebo žiadosti na vykonanie poplatkového úkonu, ak je poplatníkom žalobca alebo navrhovateľ, odvolateľ, ten, kto podal žalobu na obnovu konania, dovolateľ a ten, kto podal kasačnú sťažnosť. 15. Podľa § 11 ods. 3 prvá veta zákona o súdnych poplatkoch, poplatok splatný podaním žaloby, návrhu na začatie konania, odvolania, žaloby na obnovu konania alebo dovolania sa vráti, ak sa konanie zastavilo, ak sa žaloba, návrh na začatie konania, odvolanie, žaloba na obnovu konania alebo dovolanie odmietlo alebo vzalo späť pred prvým pojednávaním bez ohľadu na to, či bol vydaný platobný rozkaz; to neplatí, ak bolo dovolanie odmietnuté z dôvodu, že smeruje proti rozhodnutiu, proti ktorému nie je dovolanie prípustné. 16. Podľa § 11 ods. 4 zákona o súdnych poplatkoch, okrem poplatku v konaní o rozvod manželstva a poplatku, ktorý sa vracia podľa odseku 1, sa poplatok alebo jeho časť (preplatok) vracia krátený o 1 %, najmenej však 6,70 eura. Ak sa návrh vzal späť pred zaplatením poplatku, poplatok sa nevyrubuje. 17. Ako vyplýva z ustanovenia § 11 ods. 3 prvá veta zákona o súdnych poplatkoch, v prípade, že navrhovateľ zoberie návrh späť pred prvým meritórnym pojednávaním, súd mu vráti súdny poplatok. V zmysle § 11 ods. 4 zákona o súdnych poplatkoch sa tento poplatok nekráti o 1%. Vzhľadom na to súd vracia navrhovateľovi súdny poplatok v sume 100,- eur. Poučenie: Proti I. a II. výroku tohto uznesenia je prípustné odvolanie do 15 dní odo dňa doručenia rozhodnutia na tunajšom súde. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Proti III. výroku tohto uznesenia n i e je prípustné odvolanie.

